
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 148
                                                           din 27 septembrie 2019
      privind modificarea Statului de funcții al Direcției de Asistență Socială Sighișoara

  Consiliul Local al Municipiului Sighişoara, întrunit în ședință ordinară,
  Luând act de proiectul de hotărâre, înregistrat cu nr. 24.830/05.09.2019 și la Consiliul Local Sighișoara cu nr. 25.260/10.09.2019, de referatul de aprobare, înregistrat cu nr. 24.829/05.09.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ;
  Având în vedere prevederile:

- Hotărârii Consiliului Local Sighișoara nr. 84/29.03.2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia, modificată prin Hotărârile Consiliului Local Sighișoara nr. 263/20.12.2018, nr. 18/28.02.2019, nr. 92/29.05.2019 și nr. 123/25.07.2019;

- Regulamentului de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018 și actualizat prin Hotărârea Consiliului Local Sighișoara nr. 154/31.07.2018, cu precădere cele referitoare la atribuţiile şi competenţele specifice fiecărui serviciu/birou/compartiment din cadrul Direcției de Asistență Socială Sighișoara, așa cum sunt ele prezentate la art. 27 din regulament, în speță la punctul IV, subpunctul 1 al art. 27 – Compartiment Achiziții Publice;

- art. 610 alin. (1) din Ordonanța de Urgență a Guvernului nr. 57/2019 privind Codul Administrativ;

-  art. 409 din Ordonanța de Urgență a Guvernului nr. 57/2019 privind Codul Administrativ;

- Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare și prevederile H.G. nr. 937/2018 pentru stabilirea salariului de bază minim brut pe ţară garantat în plată;

  Ținând cont de Fișa postului aferentă funcției publice vacante de consilier, clasa I, grad profesional asistent din cadrul Compartimentului Achiziții Publice – Biroul Achiziții Publice, Strategii, Programe, Proiecte, Administrativ din structura Direcției de Asistență Socială Sighișoara, anexată prezentului proiect de hotărâre, din care rezultă că activitățile de achiziție publică reprezintă, fără echivoc, mai mult de 50% din atribuțiile postului;
    Având în vedere Raportul de specialitate al Direcției de Asistență Socială Sighișoara cu nr. 1.744/12.09.2019, înregistrat la Municipiul Sighișoara cu nr. 25.588/12.09.2019, prin care se propune şi se justifică stabilirea funcției publice de execuție de consilier achiziții publice la nivelul Direcției de Asistență Socială Sighișoara, prin schimbarea denumirii funcției publice de execuție vacante de consilier, clasa I, grad profesional asistent din cadrul Compartimentului Achiziții Publice – Biroul Achiziții Publice, Strategii, Programe, Proiecte, Administrativ, în funcția publică de execuție de consilier achiziții publice, clasa I, grad profesional asistent, precum și modificarea în mod corespunzător a Statului de funcții al  Direcției de Asistență Socială Sighișoara;
    Având în vedere avizele favorabile ale tuturor comisiilor pe domenii de specialitate;
  În temeiul prevederilor art. 129 alin. (2) lit. a), alin. (3) lit. c), alin. (7) lit. b), art. 139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ,

                                                            H O T Ă R Ă Ş T E:
 Art. 1. Se aprobă stabilirea funcției publice de execuție de consilier achiziții publice la nivelul Direcției de Asistență Socială Sighișoara, prin schimbarea denumirii funcției publice de execuție vacante de consilier, clasa I, grad profesional asistent din cadrul Compartimentului Achiziții Publice – Biroul Achiziții Publice, Strategii, Programe, Proiecte, Administrativ, în funcția publică de execuție de consilier achiziții publice, clasa I, grad profesional asistent.
 Art. 2. Date fiind prevederile art. 1 din prezenta hotărâre, Statul de funcții al Direcției de Asistență Socială Sighișoara se modifică în mod corespunzător, potrivit anexei nr. 1, care face parte integrantă din prezenta hotărâre.
 Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Direcția de Asistență Socială Sighișoara.

Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Directorului executiv al Direcției de Asistență Socială Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Buzogany Erzsebet     

                                Contrasemnează/Avizat pentru legalitate

         SECRETAR GENERAL,

                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Direcția de Asistență Socială Sighișoara;

  1 ex. Serviciul Resurse Umane și Administrare Sistem Informatic.
  9 ex.
  B.A. 

